recursal/SuperWikiNEXT-32B huggingface dataset:
**Sotungin lukio** on Itä-Vantaan Hakunilan kaupunginosassa, Hakunilan urheilupuiston pohjoislaidalla sijaitseva lukio. Sotungin lukion painotusalueina ovat liikunta- ja urheiluvalmennus, kansainvälisyys ja etälukio-opetus. Sotungin lukiossa on noin 30 opettajaa ja 430 opiskelijaa. 

Koululla on usean urheilulajin valmentajia. Koulun valmennuslajeja ovat jalkapallo, jääkiekko, salibandy, koripallo, uinti, hiihto ja yleisurheilu.  Moni Sotungin lukiossa valmennetuista urheilijoista on valittu lajinsa SM-joukkueeseen. Sotunki on menestynyt myös koulujen välisissä jalkapallo- ja salibandyturnauksissa useaan otteeseen. Sotungin lukio kuuluu pääkaupunkiseudun Urheiluakatemiaan (Urhea), joka tukee huippu-urheilijoita eri tavoin. Urheilun lisäksi koulu painottaa myös kansainvälisyyttä. Samassa rakennuksessa lukion kanssa toimivat myös Sotungin koulu (yläkoulu) ja Sotungin etälukio.

Sotungin etälukio - aikuislukio verkossa
----------------------------------------

**Sotungin etälukio** on aikuislukio, jossa voi suorittaa opinnot verkossa. Etälukion toimipiste sijaitsee Sotungin lukion yhteydessä. Etälukio tarjoaa tutkintotavoitteiset lukio-opinnot aikuisten valtakunnallisen opetussuunnitelman mukaisesti. Sotungin etälukiossa voi myös opiskella yksittäisiä opintojaksoja.

Sotungin etälukiossa opiskellaan opettajan ohjaamana digimateriaalien avulla. Etälukiossa käytetään digitaalisia oppimisympäristöjä kuten Itslearning ja Classroom. 

Joustava, ajasta ja paikasta riippumaton etäopiskelu soveltuu erityisen hyvin sellaisille aikuisille, joilla ei syystä tai toisesta ole ollut mahdollisuutta muutoin suorittaa lukio-opintoja. Päivälukioiden opiskelijat voivat puolestaan nopeuttaa opintojaan tai kerrata jo suoritettuja opintojaksoja. Ammatillista perustutkintoa suorittavat voivat suorittaa joko yksittäisiä opintojaksoja etälukiossa tai tähdätä ylioppilastutkintoon.

Sotungin etälukio on osa Sotungin lukion ja Vantaan toisen asteen avointa oppimisympäristöä. Etälukiotoiminnan taustalla on Suomi tietoyhteiskunnaksi -hanke ja siihen liittyvä opetushallituksen ja Yleisradion yhteinen kehittämissuunnitelma. Vantaan kaupunki haki vuonna 1999 Sotungin lukiolle Etelä-Suomen etäopetuksen kärkilukion tehtävää, joka toteutui samana vuonna. Sotungin etälukion opetus käynnistyi elokuussa 2001.

Tällä hetkellä Sotungin etälukiossa on tutkintotavoitteisia aikuisopiskelijoita ja useita satoja päivälukiossa tai ammattioppilaitoksessa opiskelevaa opiskelijaa, jotka suorittavat etälukiossa yksittäisiä opintojaksoja.

**Sotungin etälukion verkkosivut**

Lähteet
-------

1. ↑  Ota yhteyttä Sotungin lukio, sotunki.fi. Viitattu 3.4.2023.
2. ↑  kartta.vantaa.fi (Haku hakusanalla *Sotungin lukio*. Valinnat: Aluejaot: *Suuralueet* ja *Kaupunginosat*) Vantaan kaupunki, vantaa.fi. Viitattu 30.4.2016.
3. ↑  Urheiluvalmennus Sotungin lukio, sotunki.fi. Viitattu 3.4.2023.
**Tulvametsä** on metsäalue, joka sijaitsee joen varrella tai järven rannalla alueella, jossa esiintyy usein tulvia. Luonnontilaiset tulvametsät ovat harvinaisia, joten niiden ekosysteemit ovat arvokkaita luonnon monimuotoisuuden kannalta. Tulvametsät muistuttavat järvien rantojen metsäluhtia. Yleisimmin tulvametsät ovat lehtipuuvaltaisia. Tulvia esiintyy näissä metsissä niin usein, että tulvien vaikutus näkyy alueen kasvistossa. Tulvametsät eroavat metsäluhdista selvimmin siten, että tulvametsät ovat kosteita keväällä, mutta metsäluhdat ovat kosteita läpi kesän.

Tulvametsää on UK-puisto–Sompio–Kemihaara Natura 2000 -alueella. Tulvametsiä on myös Amazon-joen, Mekong-joen ja Bangladeshissa virtaavan Meghna-joen suistossa.

Tulvametsien maaperä on kivennäismaan ja eloperäisten maalajien sekoitusta. Tulvametsät ovat epäsuotuisia kasvupaikkoja monille tavallisten metsien tyypillisille kasveille, kuten metsäsammalille ja varpukasveille ja niiden sijaan tulvametsissä kasvaa enemmän tulvaa kestäviä kasveja. Lehtometsissä esiintyvät kukkakasvit ovat usein keväällä kukkivia ja niitä ovat valko- ja keltavuokot. Tulvametsät ovat usein varjoisia ja näin ollen siellä esiintyy myös monia varjossa viihtyviä kasveja, kuten nokkosta, mesiangervoa ja ojakellukkaa. Tulvametsissä yleisesti kasvavia puita ovat pajut, hieskoivu, haapa sekä harmaa- ja tervaleppä.

Katso myös
----------

* Tulvatasanko

Lähteet
-------

1. ↑  Tulvametsät ja metsäluhdat *Metso, metsien monimuotoisuus*.  15.11.2019.  Arkistoitu 19.4.2021. Viitattu 1.5.2022.
2. ↑  Metsien erikoistyypit *Ympäristö.fi*.  9.12.2019. Ympäristöhallinto.  Arkistoitu 26.1.2021. Viitattu 1.5.2022.
3. ↑  Veden valtaamat metsät suojeluun  19.5.2020. Metsälehti. Viitattu 1.5.2022.
4. ↑  UK-puisto - Sompio - Kemihaara *Ympäristö.fi*.  3.10.2019. Lapin ELY-keskus. Viitattu 21.5.2022.
5. ↑  N. Sasidhar: Rain Forest Harvesting byFreshwater Flooded Forests *Scribd*. Viitattu 21.5.2022.
6. ↑  Tulvametsät  1.9.2023. Suomen ympäristökeskus. Viitattu 8.9.2023.
**Dahomeyn tasavalta** (ransk. *République du Dahomey*) perustettiin 11. joulukuuta 1958 itsehallinnollisena siirtomaana osana Ranskan yhteisöä. Ennen itsehallinnon saamista valtio oli ollut Ranskan Dahomey, joka oli ollut osana Ranskan unionia. 1. elokuuta 1960 Ranskan Dahomeylle myönnettiin täydellinen itsenäisyys Ranskasta.

Näin itsenäistyivät uudelleen maan entinen osa Dahomeyn kuningaskunta, sekä sen ympäröivät seudut, aikaisemmat protektoraatit Porto-Novo ja Grand-Popo. Ne tulivat nyt yhtenäisvaltioksi ja tasavallaksi, jotka olivat olleet Ranskan miehittämiä 66 vuoden ajan.

Dahomeyn armeija kumosi maansa perustuslain 22. joulukuuta 1965 ja otti vallan itselleen.

Vuonna 1975 valtion nimi muutettiin Beninin tasavallaksi, sillä sanaa "Benin" pidettiin poliittisesti neutraalina kaikille maan etnisille ryhmille, kun taas sana "Dahomey" johtaa juurensa fonien hallitsemasta Dahomeyn kuningaskunnasta.

Lähteet
-------

1. ↑  Benin Population Worldometers. Viitattu 8.9.2017. (englanniksi)
2. 1 2 3 4  Kingdoms of West Africa – Dahomey / Benin *The History Files*. Viitattu 7.9.2017. (englanniksi)
3. ↑  Käki, Matti & Kojo, Pauli & Räty, Ritva: *Mitä Missä Milloin 1967. Kansalaisen vuosikirja*, s. 22. Otava, 1966.
Tony André Hansen 2007.
**Tony André Hansen** (s. 23. helmikuuta 1979) on norjalainen ratsastaja, joka kilpailee esteratsastuksessa.

Pekingin olympialaisten jälkipyykki
-----------------------------------

Hansen saavutti Pekingin olympialaisissa 2008 pronssimitalin Norjan joukkueessa esteratsastuksessa. Hänen lisäkseen joukkueeseen kuuluivat Morten Djupvik, Stein Endresen ja Geir Gulliksen. Hansen ja hänen hevosensa Camiro eivät läpäisseet kahta ensimmäistä dopingtestiä eivätkä siksi saaneet osallistua yksilökilpailuun. Fédération équestre internationale (FEI) määräsi hevosen väliaikaiseen kilpailukieltoon, kun sen jaloista oli löytynyt kiellettyä kapsaisiinia. 28. elokuuta ilmoitettiin, että myös B-näyte on positiivinen. Kuulustelut asiasta pidettiin Lausannessa Sveitsissä 6.9.2008. Fédération équestre internationalella oli sen jälkeen 28 päivää aikaa ottaa kantaa syytökseen. IEF:n kuulusteluissa Hansen väitti, että hevoseen voi joutua kapsaisiinia ilman että on käytetty dopingaineita. 22.12.2008 FEI julkaisi päätöksen, jonka mukaan Hansen on syyllistynyt dopingin käyttöön ja menettää kilpailuoikeuden 4,5 kuukaudeksi. Norjan joukkue menetti pronssimitalin, ja neljänneksi alun perin tullut Sveitsin joukkue sai pronssimitalin. Hansen valitti tuomiostaan urheilun kansainväliseen välitystuomioistuimeen CAS:ään, mutta CAS piti FEI:n päätöksen voimassa.

Lähteet
-------

1. ↑  Tony Andre Hansen *Beijing Olympics*.  18.8.2008. Yahoo! Sports.  (englanniksi)
2. ↑  Equestrians grab some glory *Aftenposten*.  18.8.2008.  (englanniksi)
3. ↑  Winning Olympic horse failed doping test, medals in danger *Aftenposten*.  21.8.2008.  (englanniksi)
4. ↑  Positive equestrian doping results confirmed *Aftenposten*.  28.8.2008.  (englanniksi)
5. ↑  Equestrian hopes suspension will be lifted *Aftenposten*.  29.9.2008.  (englanniksi)
6. ↑  Bronze Medalist Tony Andre Hansen Was Stripped of His Bronze Medal for Doping *SI.com*.  22.12.2008.  (englanniksi)
7. ↑  CAS ei antanut Norjalle armoa hevosen dopingkärystä *hs.fi*.  4.12.2009. Helsingin Sanomat.  Arkistoitu 5.12.2009. Viitattu 5.12.2009.
**Varhaisrenessanssi** oli taiteen ja arkkitehtuurin tyylisuunta, joka oli renessanssin varhainen vaihe. Varhaisrenessanssin aikaa oli suurin osa 1400-luvusta, jolloin tämän tyylisuuntauksen syntysija ja keskittymä oli Firenze. Tyylisuuntaus levisi sieltä ensin muualle Italiaan ja myöhemmin muun muassa Saksaan ja Hollantiin. Varhaisrenessanssin syntyyn vaikuttaneita tekijöitä olivat aatemaailman muutokset, kuten maallistuminen ja humanististen aatteiden yleistyminen. Varhaisrenessanssin taidemaalauksessa tavoiteltuja päämääriä olivat luonnonmukaisuus ja esittämistavan perustuminen tiettyyn näkökulmaan. Kuvataiteessa näkyivät myös tieteeseen liittyvät seikat. Kuvataiteen aiheet liittyivät usein uskontoon ja mytologiaan. Varhaisrenessanssin arkkitehtuurissa ja myöskin kuvanveistotaiteessa oli saatu vaikutteita antiikin ajalta. Tuona aikana Firenzessä vallitsi uudistusmielisyys. Varhaisrenessanssin aikaisia taidemaalareita oli Masaccio, joka käytti maalauksissaan keskeisperspektiiviä ja jonka maalauksissa oli merkittäviä tilavaikutelmia. Muita tuon ajan taidemaalareita olivat Andrea Mantegna, joka pyrki yksityiskohtien täsmälliseen esittämiseen, sekä Piero della Francesca, jonka maalauksissa tulivat erityisesti esiin valot ja varjot. Varhaisrenessanssin arkkitehtuurissa esiintyneitä piirteitä olivat selkeät, symmetriset linjat ja harmonisuus. Rakennuksissa oli paljolti simpukankuori- ja ruusukuviota. Rakennusten suunnittelussa pidettiin tärkeänä kokonaisuuden tasapainoisuutta.

Lähteet
-------

1. ↑  Koppa  9.9.2010. Jyväskylän yliopisto. Viitattu 25.6.2023.
2. ↑  Matthias Felsmann: "Renessanssimaalarit lähestyvät todellisuutta", *Kristinuskon historia 2000, Alkukirkosta renessanssiin*, s. 200. Suomentanut Marja Hannula, Maija Pellikka, Leena Vallisaari, Jaana Iso-Markku. Weilin+Göös, 1999. ISBN 951-35-6514-9.
3. ↑  Koppa  9.9.2010. Jyväskylän yliopisto. Viitattu 25.6.2023. [vanhentunut linkki]
**Martti Johannes Kosma** (24. kesäkuuta 1927 Sortavala – 29. heinäkuuta 1999) oli suomalainen jalkapalloilija ja jalkapallovalmentaja.

Hyökkääjänä pelanneen Kosman ura alkoi Kuopion Palloseurassa (1949–1950, 1954), jonka lisäksi hän edusti Kajaanin Palloilijoita (1951–1953).

Valmentajana Kosma saavutti Suomen-mestaruuden KuPSissa vuonna 1958 ja Lahden Reippaassa vuosina 1963, 1967 ja 1970. Suomen maajoukkuetta hän valmensi kahden ottelun ajan vuonna 1975.

Lähteet
-------

1. ↑  Martti Kosma *Worldfootball.net*. E2 Communications. Viitattu 16.7.2015. (englanniksi)
2. ↑  Vuorinen, Juha & Kasila, Markku: *Pelimiehet – Suomen jalkapallon pelaajatilastot 1930–2006*. Jyväskylä: Suomen urheilumuseosäätiö, 2007. ISBN 978-952-99075-9-5.
3. ↑  Mestarijoukkueet ja valmentajat 1950–2008 Suomen Jalkapallovalmentajat.  Arkistoitu 23.2.2013. Viitattu 16.7.2015.
4. ↑  Finland – National Team Coaches RSSSF. Viitattu 16.7.2015. (englanniksi)

SuomiSuomen jalkapallomaajoukkueen päävalmentajat
Öhman (1922) • Fabra (1936–37) • Obitz (1939) • Mårtensson (1945) • Tammisalo (1946) • Lehtonen (1947–55, 1959–61) • Weinreich (1955–58) • Laaksonen (1962–74) • Kosma (1974–75) • Rytkönen (1975–78) • Malm (1979–81) • Kuusela (1982–87) • Vakkila (1988–92) • Lindholm (1992–94) • Ikäläinen (1994–96) • Møller Nielsen (1996–99) • Muurinen (2000–05) • Heliskoski (2005–06) • Hodgson (2006–07) • Baxter (2008–10) • Huttunen (2010) • Kanerva (2011) • Paatelainen (2011–15) • Kanerva (2015) • Backe (2016) • Kanerva (2016–)
**Fractal Universe** on vuonna 2014 perustettu ranskalainen progressiivista metallia soittava yhtye Nancysta. Kolme vuotta perustamisensa jälkeen, tammikuussa 2017, yhtye solmi levytyssopimuksen Kolony Records -levy-yhtiön kanssa. Yhtyeen debyyttialbumi, *Engram of Decline* julkaistiin huhtikuussa samana vuonna. Kyseessä oli konseptialbumi jonka sanoitukset ammensivat inspiraatiota Friedrich Nietzschen teoksesta Näin puhui Zarathustra. Levyllä vieraili Shining-yhtyeestä tuttu saxofonisti Jørgen Munkeby sekä The Faceless -yhtyeen kitaristi Michael Keene.

Vuonna 2018 yhtye ilmoitti solmineensa maailmanlaajuisen levytyssopimuksen Metal Blade Recordsin kanssa. Toinen albumi nauhoitettiin touko-kesäkuun välisenä aikana 2018. Albumi kantoi nimeä *Rhizomes of Insanity* ja julkaistiin keväällä 2019. Levyn julkaisun jälkeen yhtye lähti kiertueelle Obscuran kanssa.

Vuonna 2021 julkaistiin yhtyeen kolmas albumi, *The Impassable Horizon*. Tämäkin levy julkaistiin Metal Blade Recordsin toimesta. Esikoisalbumin lailla, tämäkin oli konseptialbumi - tällä kertaa sanoituksissa pohditaan kuolemaa ja ihmiskunnan suhdetta siihen.

Jäsenet
-------

* Vince Wilquin - kitara, laulu, saksofoni
* Hugo Florimond - kitara
* Valentin Pelletier - bassokitara
* Clément Denys - rummut

Diskografia
-----------

### Studioalbumit

* *Engram of Decline*  (2017, Kolony Records)
* *Rhizomes of Insanity*  (2019, Metal Blade Records)
* *The Impassable Horizon*  (2021, Metal Blade Records)

### Singlet

* *Boundaries of Reality*  (2015)

Lähteet
-------

1. ↑  "France’s FRACTAL UNIVERSE Sign With Kolony Records; Debut Out In Spring", *Brave Words*
2. ↑  "Fractal Universe signs worldwide deal with Metal Blade Records", *Metal Blade*
3. ↑  "About", *Fractal Universe Official*
4. ↑  "Fractal Universe @ Metal Blade Official", *Metal Blade Records*

Aiheesta muualla
----------------

* Fractal Universe Encyclopaedia Metallum -sivustolla (englanniksi)
* Fractal Universe Discogsissa.  (englanniksi)
* Fractal Universe Bandcamp-sivustolla (englanniksi)
Ulf Holm
**Ulf Holm** (s. 4. kesäkuuta 1969) on ruotsalainen vihreä poliitikko.

Holm oli vuonna 1986 perustamassa ympäristöpuolue vihreiden nuorisojärjestöä Grön Ungdomia ja hän toimi järjestön pääsihteerinä vuosina 1988–1993. Sittemmin hänet on nimetty Grön Ungdomin kunniajäseneksi. Vuoden 1994 kunnallisvaaleissa hänet valittiin Lundin kunnan kunnanvaltuustoon, mutta hän jätti valtuuston jo seuraavana vuonna tultuaan valituksi Euroopan parlamentin jäseneksi. Holm oli europarlamentaarikkona lokakuusta 1995 heinäkuuhun 1999 ja hän oli varsinaisena jäsenenä tutkimusta, teknologista kehittämistä ja energia-asioita käsittelevässä valiokunnassa (12. lokakuuta 1995 – 15. tammikuuta 1997) ja talousarvion valvontavaliokunnassa (16. tammikuuta 1997 – 19. heinäkuuta 1999).

Syyskuun 2002 vaaleissa Holm tuli ensimmäisen kerran valituksi Ruotsin valtiopäiville ja hänet on valittu jatkokaudelle vuosien 2006 ja 2010 valtiopäivävaaleissa. Hän oli noissa kaikissa vaaleissa ympäristöpuolueen listan kärkinimi Skånen läänin eteläisessä vaalipiirissä. Hän on ollut varsinaisena jäsenenä valtiopäivien työmarkkinavaliokunnassa ja syyskuusta 2008 alkaen hän toimi toisena puolueensa valtiopäiväryhmän kahdesta puheenjohtajasta. Lokakuussa 2010 hänet valittiin valtiopäivien toiseksi varapuhemieheksi. 

Politiikan lisäksi Holm on maininnut mielenkiinnon kohteekseen matkailun. Maista häntä kiinnostaa erityisesti Intia.

Lähteet
-------

* Ulf Holmin kotisivut[vanhentunut linkki] (ruotsiksi)
* Holm Ruotsin valtiopäivien sivuilla (ruotsiksi)
* Holm Euroopan parlamentin sivuilla

### Viitteet

1. ↑  Nilsson, Torbjörn: Miljöpartiet siktar på mittfåran.  *Fokus*, 23.5.2008. Artikkelin verkkoversio.  (ruotsiksi)
2. ↑  Gröna riksdagslistor *mp.se*.  5.4.2002.  (ruotsiksi)[vanhentunut linkki]
3. ↑  Skåne södras riksdagslista fastställd *mp.se*.  23.3.2006.  (ruotsiksi)[vanhentunut linkki]
4. ↑  Skåne södra *mp.se*.  21.2.2010. Viitattu 4.10.2010. (ruotsiksi)[vanhentunut linkki]
5. 1 2  Arvidsson, Johan: Indienfantast ny mp-topp *Nyheter24*.  23.9.2008.  (ruotsiksi)[vanhentunut linkki]
6. ↑  Modin, Jenny: Per Westerberg fortsätter som talman *svt.se*.  4.10.2010. Viitattu 4.10.2010. (ruotsiksi)
**Real Racing Club de Santander** on espanjalainen jalkapalloseura Santanderin kaupungista Kantabriasta. Seura perustettiin vuonna 1913, ja sen edustusjoukkue pelaa Espanjan kolmanneksi korkeimmalla sarjatasolla Primera División RFEF:ssä.

Seuran kotistadion on noin 22 124 -paikkainen El Sardinero.

Historiaa
---------

Racing oli yksi Primera Divisiónin 10 perustajaseurasta vuonna 1928. Parhaan sijoituksensa sarjassa se saavutti kaudella 1930–1931, jolloin se oli toinen. Kausi 2007–2008 oli sen 40. pääsarjassa, mutta se on pelannut historiansa varrella myös Segundassa, Segunda B:ssä ja Tercerassa.

Espanjan cupissa Copa del Reyssä Racing ylsi välieriin ensimmäistä kertaa kaudella 2007–2008. Samalla kaudella se sijoittui Primera Divisiónin kuudenneksi, mikä oikeutti paikkaan kauden 2008–2009 UEFA Cupin ensimmäisellä kierroksella. Kyseessä on joukkueen ensiesiintyminen eurokentillä tällä tasolla; aikaisemmin se on pelannut vain Intertoto Cupissa vuonna 2003.

Entisiä pelaajia
----------------

* Paraguay Raúl Vicente Amarilla
* Israel Dudu Aouate
* Espanja Salva Ballesta
* Israel Yossi Benayoun
* Espanja Francisco Gento
* Espanja Miguel Muñoz
* Meksiko Gerardo Torrado

Entisiä valmentajia
-------------------

* Argentiina Héctor Cúper
* Espanja Marcelino García Toral
* Espanja Andoni Goikoetxea
* Espanja Javier Irureta
* Espanja Juan Ramón López Muñiz
* Espanja Juan Carlos Mandiá
* Espanja Miguel Ángel Portugal

Lähteet
-------

1. ↑  Campos de Sport de El Sardinero Real Racing Club de Santander. Viitattu 29.8.2008.
2. ↑  Historial y Datos Futbolme. Viitattu 29.8.2008.
3. ↑  Historial del club LFP. Viitattu 29.8.2008.
4. ↑  El Ayuntamiento de Santander se vuelca con el Racing Marca. Viitattu 29.8.2008.
5. ↑  Managerial merry-go-round in Spain UEFA. Viitattu 29.8.2008.
6. ↑  Spaniards make Racing start UEFA. Viitattu 29.8.2008.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Racing de Santander**.
* Racingin virallinen sivusto (espanjaksi)
* Racing Euroopan jalkapalloliiton sivustolla (englanniksi)
*Tämä artikkeli käsittelee Petroskoissa ilmestyvää sanomalehteä.* Karjalan Sanomat *-nimisiä lehtiä on ollut muitakin.*

**Karjalan Sanomat** on Petroskoissa yhtenä päivänä viikossa ilmestyvä suomenkielinen sanomalehti. Se on ainoa Venäjällä ilmestyvä suomenkielinen sanomalehti. Lehti on perustettu vuonna 1920.

Lehti on historiansa aikana ilmestynyt nimillä *Karjalan Kommuuni* (1920–1923), *Punainen Karjala* (1923–1937), *Sovetskoi Karelija* (1938–1940), *Totuus* (1940–1955), *Leniniläinen totuus* (1955–1957) ja *Neuvosto-Karjala* (1957–1991). Muuten lehti on ollut aina suomenkielinen, mutta vuosina 1938–1940 ilmestynyt *Sovetskoi Karelija* painettiin tuolloin käytössä olleella karjalan kirjakielellä (ns. bubrihinkarjala), jota kirjoitettiin kyrillisin aakkosin.

Nykyinen päätoimittaja on Mikko Nesvitski. Toimitus sijaitsee Petroskoin keskustassa Titovinkadulla samassa rakennuksessa karjalankielisten Oma Mua ja Vienan Karjala -lehtien, vepsänkielisen Kodima-lehden ja lastenlehti Kipinän kanssa. Lehteä kustantaa Periodika-kustantamo.

Lehti ilmestyy kerran viikossa 16-sivuisena ja tabloid-kokoisena.

Päätoimittajat
--------------

### Karjalan kommuuni

* Juho Komu, 1920–1922
* Onni Tuomi, 1922–1923

### Punainen Karjala

* Jalmari ja Niilo Virtanen, 1923–1924
* Santeri Nuorteva, 1924–1926
* Lauri Letonmäki, 1926–1931
* Otto Vilmi, 1931-1932
* Väinö Lattunen, 1932–1934
* Kalle Vento, 1934–1937

### Sovetskoi Karelija

* Pjotr Saveljev, 1938–1939
* Ivan Karatšev, 1939–1940

### Totuus

* Mikko Melentjev, 1940–1947
* Jevdokim Jemeljanov, 1947–1951
* Feodor Kontratjev, 1951–1954
* N. Zaharov, 1954–1955

### Leniniläinen totuus

* Feodor Trofimov, 1963–1967

### Neuvosto-Karjala

* Feodor Kontratjev, 1967–1969
* Ivan Petrov, 1969–1971
* Juho Laitinen, 1971–1985
* Aleksei Mironov, 1986–1991

### Karjalan Sanomat

* Robert Manner, 1991–2010
* Mikko Nesvitski, vuodesta 2010

Lähteet
-------

1. ↑  Juhani Saarinen: Petroskoin Mihailista tuli Mikko. *Helsingin Sanomat* 11.10.2012, sivu C 10.
2. ↑  Lehden historia (Arkistoitu – Internet Archive) Karjalan Sanomat. Viitattu 3.9.2013.
3. ↑  Karjalan Sanomien toimitus 2011 (Arkistoitu – Internet Archive)

Aiheesta muualla
----------------

* Karjalan Sanomat (23.9.2020 lähtien osa Oma Media -portaalia)
Ilmaista pii-rakkaa tarjolla Waterloon yliopistossa piin päivänä 2007.
**Piin päivä** ja **piin likiarvon päivä** (engl. *Pi Day*) ovat epävirallisia vuosipäiviä, joita vietetään matemaattisen vakion π (pii) kunniaksi. Piin päivää juhlitaan 14. maaliskuuta (yhdysvaltalaisessa järjestelmässä 3/14), koska piin arvo on noin 3,14. Se sattuu lisäksi olemaan Albert Einsteinin syntymäpäivä. Piin likiarvon päivää vietetään 22. heinäkuuta, sillä {\displaystyle 22/7} ≈ 3,14.

Ensimmäistä piin päivää juhlittiin San Franciscon tiedekeskus Exploratoriumissa vuonna 1988, jolloin museon henkilökuntaa ja vieraita marssi ympyrää ja söi sen jälkeen piirakoita, koska *pie* (’piiras’) lausutaan samalla tavoin kuin *pi* (’pii’). Ajatuksen keksi Larry Shaw, joka halusi tehdä matematiikasta helpommin lähestyttävää. Englanninkielisessä maailmassa juhlapäivän kunniaksi on yleisistikin tapana syödä piirakkaa. Vakion kunniaksi on lisäksi sävelletty erilaisia lauluja.

Suomessa on satakunta miestä ja naista, joiden etunimi on Pii. Heillä ei ole virallista nimipäivää, mutta epäviralliseksi ajankohdaksi on ehdotettu piin päivää.

Lähteet
-------

1. 1 2 3 4 5  Korhonen, Hannu: Piin päi­vä 14.3. *Dimensio*, 26.2.2019. Viitattu 30.7.2021.
2. 1 2  Bellos, Alex: Pi Day 2015: a sweet treat for maths fans. *The Guardian*, 13.3.2015. Viitattu 30.7.2021. (englanniksi)
3. ↑  Buffa, Peter: COMMENTS & CURIOSITIES: Infinitely irrational Pi Day. *The Daily Plot*, 17.3.2007. Viitattu 30.7.2021.
4. ↑  Etunimitilasto (hakusana "Pii"). *Nimipalvelu*, Digi- ja väestötietovirasto. Haettu 31.7.2021.

Aiheesta muualla
----------------

* Kuvia tai muita tiedostoja aiheesta **Piin päivä** Wikimedia Commonsissa

* Tietoa piin päivästä Exploratoriumin Internet-sivuilla (englanniksi)
* Tapoja juhlia piin päivää (englanniksi)
**Ahmed Tidiane Souaré** (s. 1951) on guinealainen poliitikko, joka toimi toukokuusta 2008 joulukuun 2008 vallankaapaukseen maansa pääministerinä.

Souaré oli vuodesta 1989 eri tehtävissä maan presidentinhallinnossa. Vuonna 2005 hänet nimitettiin kaivosten ja geologian ministeriksi. Hän oli myös tutkimuksen ja korkeakoulutuksen ministerinä.

20. toukokuuta 2008 presidentti Lansana Conté erotti Lansana Kouyatén väärinkäytöksistä syytetyn hallituksen. Guanan ammattiliittojen edustaja syytti presidenttiä helmikuun 2007 sopimuksen rikkomisesta, jolla oli päätetty veriseksi yltynyt yleislakko ja nimitetty Kouyaté pääministeriksi. Souaréa pidettiin jälleen Contélle läheisenä henkilönä.
Lähes välittömästi puhkesi sotilaskapina, kun sotilaat uskoivat menettävänsä palkkarästinsä, jotka Kouyaté oli luvannut maksaa.

Maata lähes neljännesvuosisadan hallinnut presidentti Lansana Conté kuoli 22. joulukuuta 2008. Noin kuuden tunnin kuluttua tästä ilmoituksesta asevoimien edustaja ilmoitti hallituksen ja tasavallan instituutioiden hajottamisesta.

Lähteet
-------

* 


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Muut | 
* IdRef

 |

 |
**Uwe Hohn** (s. 16. heinäkuuta 1962, Rheinsberg/Brandenburg, silloin DDR) on entinen itäsaksalainen keihäänheittäjä. Hän heitti ensimmäisenä yli 100 metriä keihästä vanhalla keihäsmallilla. Vanhan keihäsmallin maailmanennätys syntyi 20. heinäkuuta 1984, kun Hohn heitti 104,80 metriä Itä-Berliinissä. Keihäsmallia muutettiin vuodelle 1986 siten, että nykyisen mallisella keihäällä ei toistaiseksi ole pystytty heittämään yli satametrisiä kaaria.

Hohn oli kaksimetrinen ja 115 kiloa painava isokokoinen heittäjä, joka kärsi paljon loukkaantumisista. Hänen uransa huipputasolla jäikin verrattain lyhyeksi. Hohnin ainoaksi arvokisavoitoksi jäi vuoden 1982 Euroopan mestaruus Ateenassa tuloksella 91,34. Vuoden 1984 Los Angelesin olympiakisoista hän joutui jäämään pois itäblokin maiden boikotin vuoksi.

Parhaat tulokset
----------------

*10 parhaan tuloksen keskiarvo 97,21*
* 104,80 (1) Berlin 20.7.1984
* 99,52 (1) Potsdam 25.5.1984
* 97,12 (1) Berlin 15.7.1984
* 96,96 (1) Canberra 6.10.1985
* 96,90 (1) Erfurt 22.6.1985
* 96,00 (1) Neubrandenburg 7.6.1985
* 95,52 (1) Ostrava 12.6.1985
* 95,52 (1) Stockholm 2.7.1985
* 94,96 (1) Bratislava 15.6.1985
* 94,82 (1) Jena 13.5.1984

Lähteet
-------

1. ↑  Butler, Mark (toim.): *IAAF Statistics Handbook: Helsinki 2005*, s. 473. IAAF, 2005. (englanniksi)
2. ↑  Butler, Mark (toim.): *IAAF Statistics Handbook: Helsinki 2005*, s. 306. IAAF, 2005. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics

 |

 |
Helsingin ydinkeskustan Forum-korttelissa sijaitseva Yrjönkatu 27-29Luckanin Helsingin toimipiste on Amos Andersonin taidemuseon entisissä tiloissa, osoitteessa Yrjönkatu 27.
**Luckan** ("luukku", tässä yhteydessä "lippuluukku") on suomenruotsalainen kulttuurikeskusten verkosto, joka tarjoaa nevonta- ja kulttuuripalveluita, mm. myymällä pääsylippuja, sekä toimii tuodakseen esille suomenruotsalaista kulttuuria alueellaan.

Toiminta aloitettiin 1992 Helsingin Svenska Teaternin lämpiössä ja sen perustivat Nylands Svenska landskapsförbund ja Mellannylandsprojekt. Marraskuussa 1998 Luckan siirtyi Lasipalatsiin ja maaliskuussa 2004 toiminnalle löytyi sopivat tilat Forumin ostoskeskuksesta.. Alkuvuodesta 2019 Luckan muutti Forum-korttelissa viereiseen taloon, Yrjönkadulla, jossa aikaisemmin toimi Amos Andersonin taidemuseo.

Luckanilla on kymmenen eri toimipistettä, jotka sijaitsevat Helsingissä, Kemiönsaaren Kemiössä, Kirkkonummella, Kokkolassa, Etelä-Pohjanmaalla (Kristiinankaupunki ja Närpiö), Oulussa, Raaseporin Karjaalla, Tampereella ja Turussa. Uusin toimipiste sijaitsee Oulussa ja se avattiin vuonna 2016.. 

Luckan tarjoaa asiakkailleen kultturitapahtumia, teemapäiviä ja lehdistötilaisuuksia, internetin vapaan käyttömahdollisuuden sekä tietoa suomenruotsalaisesta yhteiskunnasta.

Luckan tarjoaa myös ruotsinkielisiä päivälehtiä luettaviksi, sekä yli 60 eri alan ammattilehteä. Kultturikeskus ylläpitää nettisivustoa, jolta löytyy englanninkielistä tietoa suomenruotsalaisesta yhteiskunnasta. Luckan tiedottaa erilaisista tapahtumista, koulutuksista, suomenruotsalaisista yhdistyksistä ja yhteisöistä sekä sosiaaliseen hyvinvointiin liittyvistä kysymyksistä. Yksi viimeisimmistä lisäyksistä palveluun on Luckanin lanseerama Dörren-verkoston, jonka tarkoitus on mm. vähentää kohdanto-ongelmia maahanmuuttajien sekä työ- ja opiskelupaikkojen tarjoajien välillä.

Lähteet
-------

1. 1 2 3  Tervetuloa Luckaniin!  2020. Luckan. Viitattu 3.2.2020.
2. ↑  Luckan i Helsingfors flyttar till större utrymmen *Helsingin kaupunki*.  Arkistoitu 27.9.2019. Viitattu 27.9.2019. (ruotsiksi)
3. ↑  Luckan vill vara mer än en biljettlucka – öppnar på nytt ställe i Helsingfors *www.hbl.fi*. Viitattu 27.9.2019.
4. ↑  Luckan satsar på integration *svenska.yle.fi*. Viitattu 27.9.2019. (ruotsiksi)
5. ↑  Nu ska arbetsgivarna få möta invandrare på svenska – Luckan inleder nytt projekt *svenska.yle.fi*. Viitattu 27.9.2019. (ruotsiksi)
6. ↑  Sluta panta blir Ärligt talat-chatten *svenska.yle.fi*. Viitattu 27.9.2019. (ruotsiksi)
7. ↑  Produforum i Nyland avslutar sin verksamhet *Hbl.fi | Finlands ledande nyhetssajt på svenska*. Viitattu 27.9.2019.
8. ↑  About us  2020. Dörren. Viitattu 4.2.2020. (englanniksi)
**Annie Palmen** (oik. **Anna Maria Palmen**, 19. elokuuta 1926 – 15. tammikuuta 2000) oli alankomaalainen laulaja. Palmen aloitti uransa laulamalla tanssiorkestereissa ennen kuin levytti ensimmäisen hittinsä *Ik zal je nooit meer vergeten* vuonna 1958.

Palme oli toinen kahdesta voittokappaleen esittäjästä alankomaalaisessa Nationaal Songfestival 1960 -laulukilpailussa, jossa valittiin Alankomaiden edustuskappale saman vuoden Eurovision laulukilpailuun. Palmenia ei kuitenkaan valittu Alankomaiden edustajaksi kansainväliseen kilpailuun. Palmen valittiin sisäisesti Alankomaiden edustajaksi vuoden 1963 Eurovision laulukilpailuun, ja Nationaal Songfestival -kilpailussa Palmenin edustuskappaleeksi valittiin *Geen ander*, jonka nimeksi kansainvälistä kilpailua varten muutettiin *Een speeldoos*. Kansainvälisessä kilpailussa Palmen sijoittui jaetulle viimeiselle sijalle nollalla pisteellä.

Vuosina 1967–1972 Palmen esiintyi solistina alankomaalaisessa *Mik*-ohjelmassa. Tuon jälkeen Palmen vetäytyi julkisuudesta. Palmen kuoli pitkäaikaisen sairauden jälkeen 73-vuotiaana 15. tammikuuta 2000.

Diskografia
-----------

### Singlet

* *Ik zal je nooit meer vergeten* (1958)
* *Ik zie in 't hemelblauw* (1960)
* *Sterren en strepen* (1960)
* *Voor jou* (1960)
* *Wat een geluk* (1960)
* *Wat fijn kapitein* (1960)
* *Zeg weet jij* (1960)
* *Rozen verwelken* (1962)
* *Waarom laat jij mij alleen* (1962)
* *Bij jou* (1963)
* *Blonde zeeman* (1963)
* *Ga naar Bombay, ga naar Rio* (1963)
* *Speeldoos* (1963)
* *Geen macht op de wereld kan ons scheiden* (1965)
* *Ich tanze mit dir (in den Himmel hinein)* (1965)
* *Mohavana* (1965)
* *Was kann so schön sein (wie deine Liebe)* (1965)

Lähteet
-------

1. ↑  Netherlands: Nationaal Songfestival 1960 *eurovisionworld.com*. Viitattu 31.3.2022.
2. ↑  Netherlands: Nationaal Songfestival 1963 *eurovisionworld.com*. Viitattu 31.3.2022.
3. ↑  London 1963 *eurovision.tv*. Viitattu 31.3.2022.
4. ↑  Palmen, Anna Marie (1926-2000) *resources.huygens.knaw.nl*. Viitattu 31.3.2022.
5. ↑



|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Kolmas sinfonia** (F-duuri, op. 90) on neliosainen sinfonia, jonka Johannes Brahms sävelsi valmiiksi kesällä 1883 Wiesbadenissa. Teoksen kantaesittivät Hans Richterin johtamat Wienin filharmonikot 2. joulukuuta 1883. Pohjois-Amerikan-ensiesityksen johti Frank Van der Stucken 24. lokakuuta 1884.

Brahms sävelsi teosta Wiesbadenista vuokratussa asunnossa, josta oli näkymä Reinin laaksoon. Teos alkaa motiivilla FAF, joka tulee sanojen "frei aber froh" alkukirjaimista. Sinfonia kestää esitettynä noin 30–35 minuuttia, joten se on lyhyin Brahmsin sinfonioista. Teoksen ensimmäistä ja neljättä osaa on kuvattu voimakkaiksi, kahta keskimmäistä osaa tunnelmiltaan rennommiksi.

Osat
----

Kolmas sinfonia, F-duuri, op. 90I. Allegro con brioII. AndanteIII. Poco allegrettoIV. AllegroKaikki osat julkaissut Musopen.Äänitiedostojen kuunteluohjeet

1. Allegro con brio
2. Andante
3. Poco allegretto
4. Allegro

Esityskokoonpano
----------------

* 2 huilua, 2 oboea, 2 klarinettia, 2 fagottia, kontrafagotti
* 4 käyrätorvea, 2 trumpettia, 3 pasuunaa
* patarummut
* jousisoittimet

Lähteet
-------

1. 1 2 3 4  Symphony No. 3 in F major, Op. 90 LA Phil, viitattu 20.9.2023
2. 1 2 3  Brahms: Symphony No. 3 in F major, Opus 90 San Francisco Symphony, viitattu 20.9.2023

Aiheesta muualla
----------------

* IMSLP: nuotteja
*Hakusana "hot spot" ohjaa tänne. Sanan muita merkityksiä käsitellään täsmennyssivulla.*Kuuman pisteen kaavio.
**Kuuma piste** eli **kuuma kohta** (engl. *hot spot*) on paikka Maan kuoressa, missä havaitaan pitkäaikaista tulivuoritoimintaa suunnilleen samassa kohdassa. Tulivuoritoiminta ei selity laattatektonisella mekanismilla, ts. laattojen reunojen keskinäisellä toiminnalla.

Kuuma piste pysyy paikallaan, kun taas litosfäärilaatta sen päällä liikkuu vuosimiljoonien kuluessa. Kuumassa kohdassa tapahtuu kivisulan eli magman nousua Maan vaipasta ylöspäin kuorikerroksen alaosaan – kuuman kohdan alla on pluumi. Tällöin Maan kuoreen syntyy ainakin 100–200 km leveä kilpitulivuori. Kuuman kohdan ikä on kymmeniä miljoonia vuosia.

Kuumia kohtia on havaittu yhteensä noin 50. 

Kartalla 45 tunnistettua kuumaa pistettä.
Havaijisaaret ovat syntyneet yksi toisensa jälkeen valtamerilaatan ylittäessä kuuman kohdan. Emperor-Havaijin kuuma piste aktivoitui 70 miljoonaa vuotta sitten. Mauna Loa ja Kilauea ovat nuorimpia saariryhmän tulivuoria. 

Kuuma piste on synnyttänyt myös Marshall-Ellice-tulivuoriketjun. Kuuma piste on osallistunut Islannin tulivuoritoimintaan. Merkittävimpiä ovat Havaijin lisäksi Réunion, Yellowstone, Galápagossaaret ja Islanti. Vähemmän aktiivisia ovat esimerkiksi Azorit, Bermuda, Bouvet’nsaari, Ascension, Jan Mayen, Saint Helena ja Tristan da Cunha.

Marsissa on valtavan suuria kuumien kohtien synnyttämiä tulivuoria, esimerkiksi Olympus Mons. Koska Mars muistuttaa jäätynyttä alku-maata, kuumat kohdat lienevät Maan nuoruudessa olleet nykyistä aktiivisempia.

Lähteet
-------

* *Hot Spot* Oulun yliopisto (Arkistoitu – Internet Archive)
* U.S. Geological Survey (englanniksi)
**Haulerman** on Turussa toimiva vuonna 2015 perustettu pk-yritys, joka valmistaa eri kokoluokan kuormanostimia hyötyajoneuvojen, kuten pakettiautojen tavaratilaan. Mallistoon kuuluu kolmen eri painoluokan nostinta: Haulerman 130M, Haulerman 260M sekä Haulerman 520M, joissa mallinimi kertoo nostettavissa olevan massan määrän. Yrityksen toimitusjohtajana ja hallituksen puheenjohtajana toimii yrityksen perustaja Raimo Kiviniemi.

Haulerman-kuormanostin
----------------------

Haulerman on kuormanostin, jonka toimintaperiaate on yksinkertainen. Minkä tahansa auton kuormatilan katon rajaan integroitavassa nostimessa on teräsrakenteinen puomi, joka työntyy sähkömoottorin avustuksella lähes 2 metriä ajoneuvon takareunan ulkopuolelle. Tätä puomia pitkin kulkee sähkömoottorilla liikkuva kelkka, jossa on sähkötoiminen vinssi, jolla varsinainen kuorman nosto tapahtuu. Kuorman nostamisen jälkeen lasti siirretään sähkömoottorien avulla auton tavaratilaan. Nostinta ohjataan langattomalla kauko-ohjaimella, joka muutoin kuin käytön aikana säilyy omassa telineessään. Haulerman-kuormanostin on kokonaan sähkökäyttöinen ja saa virtansa suoraan auton akusta, joten mitään ylimääräistä virrantuottoa ei autoon tarvitse asentaa.

Käyttötarkoitus
---------------

Haulerman-teleskooppipuominostinta voi käyttää hyvinkin erilaisiin nostotarpeisiin, sillä vinssin köyden päässä riippuu yleiskäyttöinen koukku. Koukkuun voi kiinnittää tarvitsemansa nostoapuvälineen, kuten kuormaliinat, nostohaarukan kuormalavan nostamista varten, magneetti kaivonkansia varten, tai tynnyritarraimen tynnyreiden nostamista varten.

Erona esim. paketti- tai kuorma-autoon asennettavaan takalaitanostimeen verrattuna teleskooppipuominostimella on mahdollista liikutella kuormaa myös tavaratilan sisällä, jolloin lastattavan kuorman ei tarvitse olla erikseen liikuteltavissa.

Koska Haulerman-kuormanostimen nostokyky perustuu yksinkertaiseen sähkötoimiseen nostovinssiin, voi sillä nostaa myös esineitä noin 10m syvyydestä maan pinnan altakin.

Lähteet
-------

1. ↑  Yrityksestä | Haulerman *www.haulerman.com*.  Arkistoitu 23.12.2016. Viitattu 8.12.2016.
2. ↑  Haulerman-kuormanostimen ominaisuudet | Haulerman *www.haulerman.com*.  Arkistoitu 23.12.2016. Viitattu 8.12.2016.
3. ↑  Haulerman-kuormanostimen käyttökohteita | Haulerman *www.haulerman.com*.  Arkistoitu 23.12.2016. Viitattu 8.12.2016.

Aiheesta muualla
----------------

* Haulerman.com
**Juan Pedro López Pérez** (s. 31. heinäkuuta 1997 Lebrija, Espanja) on espanjalainen maantiepyöräilijä. Hän aloitti ammattilaisuransa Kometa-Uvet-joukkueessa 2019, ja siirtyi kesken kauden Trek-Segafredo -talliin, nykyiseltä nimeltään Lidl-Trek, jota edustaa edelleen.

Juan Pedro López La Flèche Wallonnessa 2020.
López johti vuoden 2022 Italian ympäriajon kokonaiskilpailua kymmenen etapin ajan. Hän sijoittui lopulta kymmenenneksi ja voitti nuorten kilpailun.

Saavutuksia
-----------

Lähteet: Pro Cycling Stats, Cycling Archives

2019
Giro Ciclistico della Valle d'Aosta Mont Blanc, 4. etapin voitto
2021
Espanjan ympäriajo, kokonaiskilpailussa 13:s, nuorten kilpailussa kolmas
2022
Italian ympäriajo, kokonaiskilpailussa kymmenes, nuorten kilpailun voitto, etapilla 4 toinen, kokonaiskilpailun johdossa etappien 4–13 jälkeen
2023
Espanjan ympäriajo, kokonaiskilpailussa 17:s

Lähteet
-------

1. 1 2 3  Juan Pedro López *procyclingstats.com*. Viitattu 19.9.2023. (englanniksi)
2. 1 2  Juan Pedro López Pérez *cyclingarchives.com*. Viitattu 20.5.2022. (englanniksi)
**Jalkapallon alle 21-vuotiaiden Euroopan-mestaruuskilpailut 2000** olivat järjestyksessään 12:nnet alle 21-vuotiaiden EM-kilpailut. Lopputurnaus pelattiin Slovakiassä 27. toukokuuta – 3. kesäkuuta 2000. Kisapaikkakuntina olivat Bratislava, Trenčín ja Trnava. Loppu- ja pronssiottelu pelattiin Bratislavassa.

Lopputurnaukseen selviytyi karsintalohkojen ja kaksiosaisten neljännesvälierien jälkeen kahdeksan joukkuetta. Ne pelasivat kahdessa alkulohkossa, joista Tšekki ja Italia etenivät lohkovoittajina loppuotteluun sekä Espanja ja Slovakia lohkokakkosina pronssiotteluun. Nämä neljä maata saivat samalla paikan Sydneyn olympialaisiin. Muut EM-lopputurnausjoukkueet olivat Alankomaat, Englanti, Kroatia ja Turkki. Pronssiottelussa Espanja voitti Slovakian 1–0. Loppuottelussa Italia voitti Tšekin 2–1. Andrea Pirlo teki loppuottelussa kaksi maalia ja Tomáš Došek yhden.

Lähteet
-------

1. 1 2 3 4  Bobrowsky, Josef: Europe U-21 Championship 2000  3.6.2002. RSSSF. Viitattu 9.7.2021. (englanniksi)
2. ↑  Aarhus, Lars: Games of the XXVII. Olympiad: Football Qualifying Tournament  7.11.2019. RSSSF. Viitattu 9.7.2021. (englanniksi)
3. ↑  Czechs fall to Italy in Under-21 final  4.6.2000. BBC. Viitattu 9.7.2021. (englanniksi)
**Perinteinen partio** tai **perinteinen partiointi** on ns. vanhanajan partiotoimintaa joka painottuu ulkoilma-aktiviteetteihin. Kyseessä on yksi perinteistä partiotoimintaa kannattavista partion muodoista. Sen tarkoituksena on palauttaa partio juurilleen, sen perinteiseen tyyliin ja toimintaan. Perinteisessä partiossa on hylätty modernisoimistoimenpiteet joiden tarkoituksena on ollut saada partio nykyaikaisemmaksi ja houkuttelevammaksi nuorille ja joissa on määritelty nuorempien lasten ohjelmat partiotoiminnaksi.

Perinteisessä partiossa seurataan tiukasti Baden-Powellin partiointimallia ja hänen kirjoittamansa Partiopojan kirjan ohjeita. 

Perinteinen partio on erittäin suosittua joissain osissa Kanadaa ja Yhdysvaltoja. Eräs perinteisen partiotoiminnan muodoista on Baden-Powell–partiointi, joka syntyi Isossa-Britanniassa vuonna 1970. *Pathfinder Scouts Association, European Scout Federation* ja *British Boy Scouts and British Girl Scouts Association* ovat myös perinteisemmän partiotoiminnan kannalla.

Erot
----

Perinteisen partion keskeisiä eroja nykyaikaiseen partioon verrattuna:

* Partiopolulla eteneminen perustuu tiukasti partiotaitojen hallintaan ja erilaisiin taitomerkkeihin. Perinteinen partio on kuin vaativa peli jota pelataan kurinalaisesti kansalaistaitojen oppimiseksi epäsuorilla menetelmillä.
* Kaikki johtajat ovat vapaaehtoisia, kukaan ei saa palkkaa.
* Halpa univormu on suunniteltu käytettäväksi ulkoilmatoiminnassa. Ei käytetä kallista sisävaatetta muodollisia tilaisuuksia varten. Partiopukua tulisi olla ilo käyttää erämaassa.
* Nykyaikaiseen partiointiin osallistuu yhä nuorempia ikäryhmiä ja lisääntynyttä aikuisten osallistumista ja koko perheen toimintaa.*selvennä*
* Monissa maissa partiolaki on korvattu huomattavasti helpommin täytettävissä olevilla partioihanteilla. Perinteisessä partiossa sen sijaan on edelleen käytössä alkuperäinen Baden-Powellin partiolaki.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Traditional Scouting
**FEANI** (ransk. *Fédération Européenne d'Associations Nationales d'Ingénieurs*, engl. *European Federation of National Engineering Associations*, saks. *Föderation Europäischer Nationaler Ingenieurverbände*) on eurooppalainen kansallisten insinööriyhdistysten liitto. Vuonna 1951 perustetussa, päämajaansa Brysselissä pitävässä liitossa on 30 eri maasta yhteensä yli 3,5 miljoonaa jäsentä.

FEANIn tehtäviä ovat insinöörien ammatti-identiteetin kehittäminen, insinööritutkintojen tunnustamisen helpottaminen ja yleinen insinöörin asemaa, roolia ja vastuuta parantava toiminta. Järjestön keskustoimisto sijaitsee Brysselissä, Belgiassa.

FEANIn jäsenenä on Suomesta Insinöörijärjestöjen kansallinen komitea (KANSKO) (engl. *The Finnish National Committee for FEANI*), johon ovat järjestäytyneet Tekniikan Akateemisten Liitto TEK, Insinööriliitto, Tekniska Föreningen i Finland ja Driftingenjörsförbundet i Finland.

Euroinsinööri (Eur Ing)
-----------------------

FEANI myöntää hakemuksesta euroinsinöörinimikkeen (engl. *European Engineer*) pätevyysvaatimukset täyttävälle eurooppalaiselle insinöörille. Suomessa Eur Ing -nimikkeeseen on yksinoikeus Suomen Insinöörijärjestöjen kansallisella komitealla. Eur Ing -nimikettä voivat käyttää ainoastaan henkilöt, joille FEANI on myöntänyt käyttöoikeuden.

### Tavoite

Euroinsinöörinimikkeen tavoitteena on toimia ammatillisen pätevyyden takeena ja helpottaa liikkuvuutta kansainvälisillä työmarkkinoilla.

### Vaatimukset

* Hakijan tulee olla jonkun FEANIn jäsenjärjestön jäsen
* Hakijalla on diplomi-insinööritutkinto tai aikaisintaan vuonna 1970 suoritettu insinööritutkinto
* Hakija on käynyt lukiotasoisen yleissivistävän koulutuksen
* Hakijalla on oltava työkokemusta insinööritehtävistä vähintään kahden vuoden ajalta siten, että opiskeluaika ja työkokemus ovat yhteensä seitsemän vuotta
* Hakijan on hallittava yksi eurooppalainen kieli oman äidinkielen lisäksi

Lähteet
-------

1. ↑  Ingeniør-formand får international toppost *IDA*.  3.10.2008.  Arkistoitu 11.10.2008. Viitattu 13.9.2009. (tanskaksi)
2. ↑  FEANI News FEANI.  Arkistoitu 15.8.2010. Viitattu 13.9.2009. (englanniksi)
3. ↑  FEANI - Official Web Site FEANI.  Arkistoitu 24.11.2010. Viitattu 13.9.2009. (englanniksi)
4. ↑  Introduction FEANI.  Arkistoitu 2.2.2010. Viitattu 13.9.2009. (englanniksi)
5. 1 2 3 4 5 6 7 8  EurIng -nimike helpottaa kansainvälistymistä  18.1.2008. TEK. Viitattu 4.2.2008.

Aiheesta muualla
----------------

* FEANIn kotisivut (englanniksi)
* (Arkistoitu – Internet Archive)
Paul Legrand Pierrot'na. Nadarin valokuva noin vuodelta 1855.
**Pierrot** on ranskalainen pantomiimi- ja improvisaatioteatterin perushahmo, surumielinen klovni, joka pohjautuu alun perin italialaiseen commedia dell'arten Pedrolino-hahmoon. Pierrotin hahmon ja tunnusomaisen valkean asun teki tunnetuksi G. Giaratoni, joka otti ne käyttöönsä Pariisissa vuonna 1673 ja loi hassun palvelijan tyypin. Pierrot’n asuun kuuluvat valkeat housut ja takki, jossa on suuret, mustat tai valkeat napit. Kasvot on valkaistu ja päässä on musta samettilakki. Pierrot-hahmo siirtyi ranskalaiseen pantomiimiin, jossa hahmo vähitellen omaksui säälittävän ja epäonnisen rakastajan roolin. Hahmolle on myös naispuolinen vastine Pierrette.

Théâtre des Funambules -teatterissa suuri ranskalainen miimikko Jean-Gaspard Deburau (1796-1846) esitti 20 vuoden ajan Pierrot'ta säälittävänä, valkopukuisena rakastajana, joka kosiskeli ikuisesti kaunista Colombinaa. Ruggero Leoncavallon oopperan *Pajatso* (*I pagliacci*) klovnisankari on myöhempi esimerkki Pierrotin kaltaisen hahmon käytöstä.

Lähteet
-------

1. ↑  Pierrot *Enciclopedia Treccani*. Viitattu 8.9.2023. (italiaksi)
2. ↑  Pedrolino Encyclopedia Britannica. Viitattu 8.9.2023. (englanniksi)
Jatkuva kartogrammi esittää alueiden pinta-alojen kautta EU-budjetin käytön asukasta kohti Euroopassa 2007–2013 (Luxemburg jätetty pois liian suurena). Värit kuvaavat sitä, onko valtio nettomaksaja (ruskea) vai saaja (sininen).
Ei-jatkuva kartogrammi esittää Euroopan maiden puolustusbudjettien suuruudet (2004) alueiden pinta-alojen kautta. Maiden muodot ovat luonnollisempia kuin jatkuvassa kartogrammissa.
Yhdysvaltain presidentinvaalien 2008 valitsijamiesten määrä osavaltioittain: yksi ruutu edustaa yhtä valitsijamiestä.
**Kartogrammi** on teemakartta, jossa haluttu tieto välitetään alueen pinta-alan koon kautta niin että alueen koko on suhteessa kuvatun muuttujan arvoon eikä sen luonnolliseen kokoon. Kartogrammin avulla lukumäärien suhteita voi olla helpompi vertailla kuin esimerkiksi koropleettikartasta, jossa ne ilmaistaan eri värisävyin. Kartogrammien yleisyyttä rajoittaa kuitenkin se, että niiden tekeminen on ollut vaivalloista. Nykyisin kartogrammeja voidaan tehdä tietokoneohjelmilla.

Kartogrammien lajeja ovat:

* *jatkuva kartogrammi*, jossa alueet ovat toisissaan kiinni, minkä seurauksena ne ovat yleensä muodoltaan vääristyneitä
* *ei-jatkuva kartogrammi*, jossa alueet ovat toisistaan erillään ja voivat siten säilyttää luonnollisen muotonsa
* *Dorling-kartogrammi*, jossa alueiden muodot korvataan lähekkäisillä ympyröillä
* *Demers-kartogrammi*, jossa alueiden muodot korvataan vierekkäisillä neliöillä

Lähteet
-------

1. ↑  Aro, Eemeli: Äänioikeudellinen Suomi *aut-web.hut.fi*.  2012.  Arkistoitu 1.4.2012. Viitattu 17.4.2014.
2. 1 2  Victor Vescovo: The Atlas of World Statistics: What Is a Cartogram? *atlas.caladan.com*.  Arkistoitu 8.7.2013. Viitattu 17.4.2014.
3. ↑  Uusia kulmia maailmaan  28.9.2006. Tiede.fi. Viitattu 17.4.2014.
4. ↑  Cartogram Types  2002. U.S. Geological Survey: Cartogram Central. Viitattu 17.4.2014.

Aiheesta muualla
----------------

* Kuvia tai muita tiedostoja aiheesta **Kartogrammi** Wikimedia Commonsissa

* Worldmapper.org, kokoelma kartogrammeja
**Goiás** (myös **Goiás Velho**) on kaupunki Brasilian Goiásin osavaltiossa. Kaupungin asukasluku on arviolta 24 269 (vuonna 2016) ja pinta-ala noin 3 108 neliökilometriä. Se on osavaltionsa entinen pääkaupunki.

Goiás on säilyttänyt siirtomaa-aikaisen ulkoasunsa, jonka ansiosta sen vanha kaupunki on valittu UNESCOn maailmanperintökohteeksi. Noin 90 % siirtomaa-aikaisesta barokkiarkkitehtuurista on edelleen pystyssä, joten kaupunki on hyvä esimerkki 1700-luvun brasilialaisesta kaupunkirakentamisesta.

Historia
--------

Ennen eurooppalaisten tuloa kaupungin aluetta asuttivat intiaanit. Vuonna 1722 paikalle rakennettiin kappeli Vila de Sant'Anan pikkukaupungin keskukseksi. Vila Boa de Goiazin kaupunki perustettiin virallisesti vuonna 1732.

Goiás sai kaupunginoikeudet 17. syyskuuta 1818 ja se nostettiin samalla osavaltionsa pääkaupungiksi. Tuota virkaa se piti hallussaan aina 23. maaliskuuta 1937 saakka, jolloin pääkaupunki siirtyi Goiâniaan.

* Antiga Casa da Câmara e Cadeia, atual MuBanAntiga Casa da Câmara e Cadeia, atual MuBan
* Chafariz de CaudaChafariz de Cauda
* Casa de Cora CoralinaCasa de Cora Coralina
* Casa do BispoCasa do Bispo
* Catedral de SantanaCatedral de Santana
* Igreja de Nossa Senhora d'AbadiaIgreja de Nossa Senhora d'Abadia
* Igreja de Nossa Senhora do CarmoIgreja de Nossa Senhora do Carmo
* Palácio do Conde dos ArcosPalácio do Conde dos Arcos
* Quartel do XXQuartel do XX

Lähteet
-------

1. 1 2 3 4  Brazil: Goiás Citypopulation.de. Viitattu 14.10.2016.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Goiás (kaupunki)**.
* Goiás UNESCOn sivuilla (englanniksi)